Astronomický ústav SAV

Správa o činnosti pracoviska
za rok 2001

Tatranská Lomnica
január 2002

Astronomický ústav SAV ďakuje

         Organizácii Deutsche Forschunggemeinschaft za predplatenie vedeckých časopisov Astrononmische Nachrichten, Elektronik a Radio und Fernsehen Elektronik na rok 2001. 

         Ing. Vojtěchovi Vančurovi za darovanie dvoch albumov originálnych fotografií z výstavby observatória na Skalnatom Plese a rukopisu knihy Antonína Bečvářa Zrcadlo kosmu.

         Elektrárňam Bohunice za vykonanie bezplatnej revízie mechanických a elektrických súčastí kupoly na observatóriu Lomnický štít.

         Stredoslovenským celulózkam a papierňam v Ružomberku  za darovanie 20 balíkov xerografického papiera.

            
Obsah  Správy o činnosti Astronomického ústavu SAV za rok 2001

I.	Základné údaje o pracovisku     4			
II.	Vedecká činnosť    5								
III.	Vedecká výchova a pedagogická činnosť	11					
IV.	Medzinárodná vedecká spolupráca     13						
V.	Spolupráca s vysokými školami, inými domácimi výskumnými inštitúciami a s hospodárskou sférou pri riešení výskumných úloh    18				
VI.	Aktivity pre vládu SR, Národnú radu SR, ústredné orgány štátnej správy SR a iné organizácie    19									
VII.	Aktivity v orgánoch SAV    19							
VIII     Vedecko-organizačné a popularizačné aktivity; ceny a vyznamenania    20
IX. .     Činnosť knižnično-informačného pracoviska       21				
X.         Hospodárenie organizácie      22							
XI.	 Nadácie a fondy pri pracovisku	23						
XII.	Iné významné činnosti pracoviska	   23						
XIII.	Závažné problémy pracoviska a podnety pre činnosť SAV	      23		

PRÍLOHY
1.	Menný zoznam pracovníkov k 31. 12. 2001     25
2.	Projekty riešené na pracovisku       27 							
3.	Vedecký výstup - bibliografické údaje výstupov	  -   práce     32				                                                                         -  citácie     41  
4.	Údaje o pedagogickej činnosti pracoviska	58					
5.	Údaje o medzinárodnej vedeckej spolupráci	60				
6.   Prínosy z vyslaní do zahraničia        63

I.	Základné údaje o pracovisku
1.	Kontaktné údaje
   Názov pracoviska: Astronomický ústav SAV		
   Riaditeľ: RNDr. Juraj Zverko, DrSc.  – do 31. 5. 2001		
                   RNDr. Ján Svoreň, DrSc. – od 1. 6. 2001         
   Zástupca riaditeľa: RNDr. Ján Svoreň, DrSc. – do 31. 5. 2001         
                                  RNDr. Jozef Žižňovský, CSc. – od  11. 7. 2001
   Vedecký tajomník: RNDr. Aleš Kučera, CSc. – do 31. 5. 2001
                                   RNDr. Ján Rybák, CSc. – od 23. 7. 2001
   Predseda vedeckej rady: RNDr. Augustín Skopal, DrSc. – do 31. 5. 2001	
                                           RNDr. Aleš Kučera, CSc. – od 1. 6. 2001
Adresa sídla: 059 60  Tatranská Lomnica

Názvy a adresa detašovaného pracoviska:
             Oddelenie medziplanetárnej hmoty, Dúbravská cesta 9, 842 28  Bratislava
Vedúci detašovaného pracoviska:
             Prof. RNDr. Anton Hajduk, DrSc.
Typ organizácie (rozpočtová/príspevková od r.):  rozpočtová
2.	Počet a štruktúra pracovníkov
ŠTRUKTÚRA PRACOVNÍKOV	K	     F        	    P	R	
Celkový počet pracovníkov	     48	     56	     51	53 400	
Vedeckí pracovníci	     25	     29	     25,9	49 100	
Odborní pracovníci VŠ	       6	       8	       6,8	 4 300	
Odborní pracovníci ÚS	     13	     13 	     13,3	-	
Ostatní pracovníci	       4 	       6	       5	-	
Doktorandi v dennej forme doktorandského štúdia	       5	       5	       3,7	2 600	

Vysvetlivky:
K - kmeňový stav pracovníkov v pracovnom pomere k 31.12.2001 (uvedený sú pracovníci s hlavným pracovným úväzkom, vrátane pracovníčok na riadnej materskej dovolenke, pracovníci  pôsobiaci v zahraničí, v štátnych funkciách, členovia Predsedníctva SAV, pracovníci pôsobiacich v zastupiteľských zboroch a na základnej vojenskej službe)
F - fyzický stav pracovníkov k 31.12.2001
P - celoročný priemerný prepočítaný počet pracovníkov
R - prepočítaná riešiteľská kapacita v hod/rok 

Priemerný vek všetkých kmeňových pracovníkov k 31.12. 2001:   46,8
Priemerný vek kmeňových vedeckých pracovníkov k 31.12.2001:    48,5
Pozn.: V Prílohe č. 1 uvedený menný zoznam pracovníkov k 31.12.2001 s vyznačením úväzku a riešiteľskej kapacity.
3.	Štruktúra vedeckých pracovníkov (kmeňový stav k 3l.l2.2001) 
       Pracovníci s hodnosťou	 Vedeckí pracovníci v  
  stupňoch
	
 DrSc.      	  CSc., 
PhD.          	  prof.	  doc.	      I.	    IIa.	   IIb.	
      9	    16	     -	      -	      10	       6 	      9	
 
4.	Iné dôležité informácie k základným údajom o pracovisku a zmeny za posledné             obdobie (v zameraní pracoviska, v organizačnej štruktúre a pod.)
V roku 2001 nenastali zmeny v zameraní ani v organizačnej štruktúre Astronomického ústavu.  
Najvýznamnejšou udalosťou bolo uvedenie do prevádzky nového 0,61-m zrkadlového ďalekohľadu pre pozorovanie komét a asteroidov, ktorý nahradil 0,3-m šošovkový astrograf v malej kupole observatória na Skalnatom Plese. 

II.	Vedecká činnosť
1.   Domáce projekty riešené na pracovisku
ŠTRUKÚRA PROJEKTOV	 Počet	Riešiteľská kapacita na pracovisku (hod/rok)	Pridelené financie na r.  2001	
1. Vedecké projekty evidované  VEGA, na ktoré bol v r. 2001 udelený grant	    11	       56 000        hod/rok	         703 000,-  Sk	
2. Vedecko-technické        projekty, na ktoré bol v r. 2001 udelený grant	      -			
3. Projekty riešené ako štátna objednávka	      -			
4. Iné projekty (ústavné a na objednávku rezortov)	      -			
Do bodu 2 zaradiť projekty financované z prostriedkov privatizácie Slovenských telekomunikácií. Medzinárodné projekty uviesť v kapitole IV. Medzinárodná vedecká spolupráca (bod 2, 3)
Bližšie vysvetlenie je v Prílohe č. 2

2.   Najvýznamnejšie výsledky vedeckej práce:
a)	základný výskum

Novým prístupom k interpretácii symbiotickej dvojviezdy AX Persei  bolo určené množstvo vyvrhnutej hmoty (asi 1,5 desaťmilióntiny hmotnosti Slnka) počas zjasnenia systému. (VEGA 1157,  Skopal, práca č. 45)

A new  approach to symbiotic binary AX Persei lead to determination of the amount of the ejected mass from the system during its brightening. 

b)	výsledky spoločenskej praxe (uviesť aplikátora)
c)   výsledky medzinárodných vedeckých projektov (uviesť zahraničného partnera alebo medzinárodný program) 

Analýza rozsiahlej viacfarebnej fotometrie a spektroskopie aktívnej tesnej dvojhviezdy XY UMa viedla k spoľahlivému určeniu geometrických aj absolútnych parametrov sústavy. Korelačná  analýza O'Connelovho efektu a (O-C) reziduí od lineárnej efemeridy potvrdila prítomnosť ďalšieho protohviezdneho telesa v sústave prejavujúceho sa infračerveným excesom na 30-ročnej orbitálnej dráhe. (The America Astronomical Society Small Grants Program,  Chochol a Pribulla, práca č. 32)
Analysis of the extensive multi-colour photometry and spectroscopy of the active close binary XY UMa resulted in the reliable determination of the geometric and absolute parameters of the system. Correlational analysis of the O'Connell effect and (O-C) residuals from the linear ephemeris supported the presence of another body to the system on the 30-years orbit manifested by infrared excess.
		
Výber najvýznamnejších výsledkov bol urobený v súčinnosti s vedeckou radou ústavu. 

d)  Ostatné významné výsledky

Využitie ďalekohľadov
0,6-m fotometrické reflektory na Skalnatom Plese a v Starej Lesnej:  1 029 hodín čistého pozorovacieho času v 201 nociach.

Dvojitý koronograf na Lomnickom štíte: Snímky protuberancií v 116 dňoch a detailov protuberancií v 8 dňoch., emisné čiary koróny v 147 dňoch, špeciálne pozorovania 299 krát.
Dvojitý slnečný ďalekohľad v Starej Lesnej: Pozorovania fotosféry v 193 dňoch – 366 kresieb pre svetovú banku údajov.
Horizontálny slnečný spektrograf v Starej Lesnej: Spektroskopia  11 slnečných škvŕn v 10 dňoch.
0,61-m Newton na Skalnatom Plese: 171 pozícií asteroidov, 320 pozícií komét. Úhrnná expozičná doba pri skúšobných  CCD fotometrických pozorovaniach dosiahla 13 hodín.

Celooblohová komora: Získalo sa 60 snímok. 
17. novembra 2001 bol štyrmi stanicami bolidnej európskej siete vyfotografovaný prelet veľmi jasného meteoru (okolo -20 magnitúdy), z ktorého na základe predbežnej analýzy mal dopadnúť na povrch Zeme meteorit s celkovou hmotnosťou vyše 200 kg. Pre výpočet dráhy a miesta pádu boli dôležité snímky dvoch slovenských staníc (Skalnaté Pleso, Modra) a pádová oblasť je na Ukrajine. (VEGA 1026, Porubčan).

                                                      ******************
Na základe numerických výpočtov bola zostavená databáza funkcií rozptylu nesférických častíc rozmerov od 0,1 do 4 mikrometrov. Táto báza sa stala základom numerických simulácií dynamiky malých prachových častíc v Slnečnej sústave. V ďalšom bola vypracovaná teória interakcie žiarenia a častíc aplikovaná na problém záchytu kozmických častíc nesférického (teda reálneho) tvaru. (VEGA 7151, Kocifaj, práca č. 26)

Na základe novej analýzy častíc kozmického prachu poskytnutých z NASA bola určená detailná štrukturálna charakteristika častíc (poróznosť), i ich chemické a mineralogické zlože- nie. (VEGA 7151, Kapišinský, práca č. 25).

Novou metódou sme analyzovali vnútornú štruktúru meteorického roja Perzeíd a na základe priestorového rozloženia dráh meteorov sme zistili, že dve tretiny z vyše 500 skúmaných dráh tvoria v priestore 11 samostatných vlákien v inak širokom meteorickom prúde. (VEGA 1023 a 1026, Svoreň, Porubčan a Neslušan, práca č. 77).

Aplikovanie vypracovanej teórie nereštringovaného problému troch telies typu epsilon Lyr, umožnilo skúmať evolúciu a stabilitu dráh zložiek reálnych hviezdych sústav ksi UMa a zeta Aqu. Teória dovolila upresniť znaky sklonu dráh zložiek sústavy zeta Aqu, ktoré sú v kata-lógu Worleya neurčité, a zistiť stabilné dráhy zložiek. (VEGA 1005, Pittich a Solovaya, práce č. 46, 94).

Pozorovania komét 2,2-m ďalekohľadom Univerzity Hawaii a spracovanie snímkov komét 16P/Brooks 2, 22P/Kopff a 46P/Wirtanen viedlo k určeniu fotometrických parametrov komét, ktoré sú pravdepodobnými cieľmi kometárnej kozmickej sondy CNSR (Comet Nucleus Sample Return) s predpokladaným zberom vzoriek z komét a k nájdeniu stratenej kométy  39P/Oterma. (VEGA 1005, Pittichová, práce č. 54, 55, 56, 69).

Na základe radarových pozorovaní na základni Bologna-Modra počas meteorického roja Leoníd v r. 2001 bol odvodený tok meteorov, funkcia hmotností a rojové charakteristiky. Počas Leoníd sa zmerala aj koncentrácia ozónu v ionosferickej výške okolia 100 km. (VEGA 1026 a 7151, Hajduk a Porubčan, práca č. 57).

Analýzou televíznych pozorovaní meteorického dažďa Leoníd 1999 z okolia maxima sa zistilo, že v tomto mladom filamente prúdu sa častice grupujú do párov a väčších skupín častejšie ako vyplýva z reálneho rozloženia častíc v roji. Tento úkaz dokumentuje existenciu reálnej fragmentácie meteoroidov v medziplanetárnom priestore. (VEGA 1026,  Porubčan, práca č. 70).

Boli zredukované fotografické snímky komét za roky 1994 až 1996. (VEGA 1023, Svoreň, Červák a Rychtarčík, práce č. 47, 48, 75, 76 ).

Prakticky zabudnutý výsledok viacerých autorov z 20. rokov 20. storočia o existencii značné-ho elektrostatického náboja Slnka a hviezd bol pripomenutý spolu s vysvetlením nedorozu-menia, v ktorom niektorí neskorší autori odvodzovali elektrickú neutralitu hviezd z aproxi-matívnej neutrality makroskopických objemov hviezdnej plazmy. Zároveň boli načrtnuté možné významné aplikácie tejto dôležitej astrofyzikálnej veličiny. (VEGA 1023, Neslušan, práca č. 31).

Z chodu variability svietivosti slnečnej koróny a indexu slnečných škvŕn za obdobie 1943-1999 sa podarilo prognózovať aktivitu Slnka na obdobie prebiehajúceho 23., a ďalej, až do maxima budúceho 24. cyklu slnečnej činnosti (až do rokov 2010-2011), pričom z pohľadu "kozmického počasia" sa najzaujímavejšou javí prognóza pomerne hlbokého sekulárneho minima slnečnej činnosti v priebehu 24. cyklu. Popísané sú vzájomné súvislosti veľko-rozmerných koronálnych štruktúr a parametrov magnetického poľa v nich, odvodeného z po-larizačných meraní počas 10-tich nami pozorovaných úplných zatmení Slnka v období 1973-1999. (VEGA 1022, Sýkora, práce č. 15, 16, 17, 49).

Z analýzy súvislosti medzi dennými priebehmi koronálneho indexu slnečnej aktivity a denný-mi hodnotami totálnej slnečnej radiácie meranej prístrojom VIRGO na družici SOHO vyplýva možnosť použitia koronálneho indexu pre vyjadrenie variácii hodnôt totálnej slnečnej radiácie. Z vlastných pozorovaní protuberancií a homogenizovaných dát o intenzite emisných čiar koróny boli určené zákonitosti priebehu cyklu slnečnej aktivity v týchto jej prejavoch. Potvrdila sa existencia polárnych vetiev výskytu protuberancií a maxím emisných čiar a ich súvislosť s rovníkovými vetvami. Bol určený vzťah medzi výskytom periodických variácií v zelenej emisnej čiare koróny a štruktúrami magnetického poľa, ktoré sa prejavujú v štruktúrach bielej koróny. (VEGA 1164, Minarovjech, Rybanský a Rušin,  práce č. 30, 34, 36).

Zistila sa veľmi dobrá zhoda výsledkov časovo-zavislých dvojrozmerných  magnetohydrody-namických modelov s výsledkami spektrálnych pozorovaní slnečnej granulácie s vysokým priestorovým rozlíšením vrátane zmeny gradientu korelácií niektorých parametrov s výškou v atmosfére Slnka. (VEGA 7229, Kučera a Rybák, práca č. 22).

Pomocou vysokodisperzných spektier Fe I a Ca II k čiar, bola skúmaná súvislosť medzi pokojnou a aktívnou dolnou slnečnou atmosférou a bolo ukázané, že počas erupcie je silne prehrievaná aj horná fotosféra vo výškach od 300 do 500 kilometrov. (VEGA 7229, Kučera, Brčeková a Rybák, práca č. 64, 90).

Vlnková časovo-frekvenčná analýza meraní magnetického toku na povrchu Slnka, výskytu dlhotrvajúcich erupcií na Slnku a toku galaktického kozmického žiarenia ukázala, že napriek predošlým predstavám o stálej prítomnosti strednedlhých periód variácií sa tieto periody (64-1024 dní) vyskytujú extrémne nepravidelne. Každá z periód 2,3 roka, 1,7 roka, nájdená v dátach kozmického žiarenia má svoj náprotivok v dátach výskytu erupcií či toku magnetického poľa. Perióda 1,3 roka, ktorá bola zistená i v meraniach medziplanetárneho magnetického poľa, je charakteristickou pre zostupné fázy cyklov 20 a 22. Časovo-frekvenčná dekompozícia slnečných indexov (toku pozaďového rentgenového žiarenia, výskytu dlhotrvajúcich erupcií a výskytu impulzných erupcií) za obdobie posledných troch slnečných cyklov ukázala, že existuje časovo lokalizovaný výskyt ich variacií v rokoch 1981,0, 1982,7, 1990,0 a 1991,6.  (VEGA 7229, Antalová a Rybák, práce č. 14, 35, 91).

Analýza rotácie slnečnej koróny v emisnej čiare Fe XIV 530,3 nm za obdobie rokov 1947-1991 ukázala, že rotácia je blízka rigidnej niekoľko rokov pred a počas slnečného minima a mení sa na silne diferenciálnu hneď s nástupom nového slnečného cyklu. Veľké variácie medzi týmito dvoma extrémami vedú k záveru, že interpretácie priemerného rotačného profilu slnečnej zelenej koróny s heliografickou šírkou sú fyzikálne neopodstatnené. (VEGA 7229, Rybák, práca č. 73).

Určili sa abundancie chemických prvkov na povrchu rýchlo oscilujúcej magnetickej chemicky pekuliárnej (CP) hviezdy HD 60435 s vplyvom efektov nie lokálnej termodynamickej rovnováhy.  Zistili sa dve škvrny so zvýšeným obsahom lítia a určili sa ich chrakteristiky. Odvodila sa intenzita a konfigurácia magnetického poľa. (VEGA 7107, Zverko a Žižňovský, práce č. 39, 40, 92 a 93).

Pre chladnú CP hviezdu CQ Uma sme na základe vlastných fotoelektrických pozorovaní upresnili hodnotu jej rotačnej periódy a publikovali sme jej prvú svetelnú krivku v červenej oblasti spektra. (VEGA 7107,  Žižňovský,  práca č. 66).

V spektrách Am dvojhviezd HD 434  a HD 216608 sme identifikovali druhú, resp. tretiu zložku systému. (VEGA 7107,  Budaj, Žižňovský a Zverko,  práce č. 60 a 61).

Pri  štúdiu chovania atmosférickej extinkcie sme zistili, že zatiaľčo pre vysokohorské obser-vatórium na Skalnatom Plese sa táto dá popísať klasickým dvojzložkovým modelom, pre mestské observatórium v Brne je nutné zaviesť tretiu zložku, ktorej pôvod je zatiaľ neznámy (VEGA 7107 a 1157,  Žižňovský a Tremko, práca č. 29).

Rádiové pozorovania symbiotickej hviezdy CH Cygni odhalili netermálnu podstatu bipo-lárnych výtryskov zo systému. (VEGA 1157,  Skopal, práca č. 43).

Analýza Walravenovej VBLU fotoelektrickej fotometrie zákrytových dvojhviezd južnej oblohy AY Vel a AQ Tuc potvrdila kontaktnú konfiguráciu sústavy AQ Tuc a odhalila, že AY Vel je takmer kontaktná  sústava . (VEGA 1157,  Chochol a Pribulla, práca č. 19 a 50).
Spektroskopia zákrytovej dvojhviezdy raného spektrálneho typu V505 Mon umožnila určiť spektroskopickú dráhu primárnej zložky a v kombinácii s rozsiahlou fotoelektrickou fotomet-riou sústavy umožnila detegovať prítomnosť okolohviezdnej hmoty vo forme diskrétnych mračien a silne premenného disku obklopujúceho hmotnejšiu sekundárnu zložku. Fotoelek-trické UBV svetelné krivky zákrytovej symbiotickej dvojhviezdy V1329 Cyg boli   modelo-vané mechanizmom fluorescencie v chromosfére a vo hviezdnom vetre chladnej zložky. Kým fluorescencia v chromosfére sa prejavuje v U oblasti, fluorescencia vo hviezdnom vetre je zodpovedná za premennosť v B a V oblasti. (VEGA 1157, Chochol, práce č. 20 a 28 ).   

Prvé pozemské pozorovania kontaknej dvojhviezdy DN Cam viedli k určeniu absolútnych parametrov tejto sústavy. (VEGA 1157,  Pribulla a Vaňko, práca č. 79).

Na základe presnej fotoelektrickej fotometrie sekundárneho minima hviezdy TX UMa bolo zistené, že v sústave nedochádza k stáčaniu priamky apsíd. (VEGA 1157, Komžík, Pribulla a Chochol, práca č. 63).
Fotoelektrické monitorovanie krátkoperiodických kontaktných sústav UV Lyn, FU Dra, AH Aur, EF Dra, GW Cep a CW Cas umožnilo študovať zmeny periódy týchto sústav, povrchovú aktivitu ako aj určiť ich fotometrické elementy. (VEGA 1157,  Chochol, Pribulla a Vaňko, práce č. 33 a 51).

Na základe kvalitného UBV fotometrického materiálu získaného pre bezmála dotykovú dvojhviezdnu sústavu  KW Per na observatóriách v Starej Lesnej a Kryonerion v Grécku boli získané a publikované nové fotometrické elementy sústavy. Pozorovaný O’Connellov efekt je interpretovaný v zmysle izolovaného prenosu hmoty. Na základe získaných výsledkov bolo spochybnené jednoznačné zaradenie sústavy medzi bezmála dotykové dvojhviezdy. Na základe CCD fotometrických pozorovaní v BVRI farbách symbiotickej hviezdy YY Her bola potvrdená prítomnosť primárnych zákrytov a objavená existencia sekundárnych miním. Predbežné výsledky boli publikované spolu s výzvou na medzinárodnú fotometrickú kampaň, ktorá potvrdila, že prítomnosť sekundárnych zákrytov v sústave je reálna. Bola študovaná orbitálna modulácia zmien jasnosti kataklizmatickej hviezdy V Sge. Amplitúda zmien jasností rastie, keď systém prechádza z nízkeho do vysokého stavu aktivity. Fotometrické chovanie objektu je možné vysvetliť za predpokladu, že žiarenie prichádza aj od nahriatej strany sekun-dárnej zložky. Jej následné zakrývanie akrečným diskom sa prejavuje existenciou sekun-dárnych miním. Na základe štúdia okamžikov primárnych miním v kataklizmatickej sústave V 471 Tau a O–C diagramu bola potvrdená prítomnosť tretieho telesa v pôvodne dvoj-hviezdnej sústave. (VEGA 1008,  Hric, práce č. 23, 59, 67, 68, 78, 82, 84, 85, 86, 87 a 88).

3.	Vedecký výstup (Knižné publikácie sú v Prílohe č. 3)

PUBLIKAČNÁ, PREDNÁŠKOVÁ A EDIČNÁ ČINNOSŤ	Počet   v r. 2001 a doplnky  z r. 2000	
Vedecké monografie publikované doma	                   1	
Vedecké monografie publikované v zahraničí	                   -  	
Odborné monografie	                   -	
Kapitoly vo vedeckých knižných publikáciách publikované doma 	                   -	
Kapitoly vo vedeckých knižných publikáciách publikované v zahraničí	                   3 	
Kapitoly v odborných knižných publikáciách publikované doma	                   8	
Kapitoly v odborných knižných publikáciách publikované v zahraničí	                   -	
Publikácie v periodikách evidovaných v Current Contents	                  40	
Publikácie v ostatných periodikách	                  28	
Publikácie v zborníkoch 	                  14 	
Recenzie vedeckých prác vo vedeckých časopisoch	                  16 	
Prednášky a vývesky na vedeckých podujatiach s min. 30% zahraničnou účasťou	                  52	
Ostatné prednášky a vývesky 	                  19	
Vydávané periodiká evidované v Current Contents	                    1	
Ostatné vydávané periodiká	                     -	
Vydané zborníky z vedeckých podujatí	                     -	
Vysokoškolské učebné texty	                     -	

4.	Vedecké recenzie, oponentúry

Vyžiadané recenzie rukopisov monografií a vedeckých prác v zahraničných časopisoch, príspevky na konferencie s medzinárodnou účasťou, oponovanie grantových projektov 	                27	

5.	Citácie	

                   CITÁCIE	Počet v r. 2000
a doplnok za r. 1999	
Citácie v SCI.	                     107	
Citácie podľa iných indexov a báz s uvedením prameňa	                       56	
Citácie v monografiách, učebniciach a iných knižných publikáciách	                       22	
Pozn.: Pri všetkých položkách sú uvedené len tie práce, ktorých aspoň jeden autor bol kmeňovým zamestnancom ústavu v roku 2001. Nie sú uvedené  autocitácie. Zoznam citácií je dodaný osobitne a len v jednom vyhotovení.
6.    Vynálezy a licencie
Astronomický ústav v roku 2001 neprihlásil vynálezy, nezískal patent ani nepredal licencie.

7.     Komentáre k vedeckému výstupu a iné dôležité informácie  k vedeckým aktivitám pracoviska  

III.	Vedecká výchova a pedagogická činnosť
1.	Prehľad údajov o doktorandskom štúdiu

	Počet k 31.12.2001	Počet ukončených doktorantúr v r.2001	
Forma
vedeckej 
výchovy	
Doktorandi	    úspešnou
    obhajobou	    uplynutím času             určeného
    na štúdium		Predčasné ukončenie z dôvodov	
				neudelením
vedeckej hodnosti	 rodinných,
 zdravotných a iných 
 resp.bez udania dôvodu	nevykonania odbornej
skúšky	nepripustenia
k obhajobe	neobhájenia
dizertačnej práce	
	celkový počet	z toho
novoprijatí								
Denná 	     5	        2	  1	       _ 	     _	         _	        _	   _	   _	
Externá 	     4	        1                	  1	       _	     _	         _	        _	   _	   _	

2.	Zmena formy doktorandského štúdia

	Počet	
Preradenie z dennej formy na externú	        -	
Preradenie z externej formy na dennú	        -	

3.	Prehľad údajov o doktorandoch, ktorí ukončili doktorandské štúdium úspešnou obhajobou
Meno doktoranda	Forma DŠ	Deň,mesiac rok nástupu na DŠ	Deň,mesiac rok obhajoby	Číslo a názov vedného odboru	Meno a pracovisko školiteľa	Fakulta udeľujúca vedeckú hodnosť	
Adrián Galád	 externá	1.7.1995	24.10.2001	11-40-09  Astro-nómia    	Anton   Hajduk
Astronom. ústav SAV	Fakulta MFI UK Bratislava	
Rudolf Gális	 denná	1.8.1996	9.5.2001	11-41-9 Astro-fyzika	Ladislav Hric    Astronom.  ústav SAV	Fakulta MFI UK Bratislava	
4.	Prehľad údajov o pedagogickej činnosti
PEDAGOGICKÁ	     Semestrálne prednášky	      Semestrálne cvičenia *	
ČINNOSŤ	   doma	    v zahraničí	   doma	   v zahraničí	
Počet prednášateľov alebo vedúcich cvičení**	       8	            _	         6	            _	
Celkový počet hodín v r. 2001	     323	            _	       308	            _	
 *   - vrátane semestrálnych seminárov, terénnych cvičení a preddiplomovej praxe
** - len kmeňoví pracovníci 
Prehľad prednášateľov semestrálnych predmetov a vedúcich semestrálnych cvičení, s uvedením názvu predmetu, týždenného úväzku katedry a vysokej školy je uvedený v Prílohe č. 4

•	Počet pracovníkov, ktorí pôsobili ako vedúci diplomových prác:   7
•	Počet vedených diplomových prác:   10
•	Počet pracovníkov, ktorí pôsobili ako školitelia doktorandov (PhD.) :   8
•	Počet oponovaných dizertačných a habilitačných prác:   4
•	Počet pracovníkov, ktorí oponovali dizertačné a habilitačné práce:   6 
•	Počet pracovníkov, ktorí pôsobili ako členovia komisií pre obhajoby doktorandských dizertačných prác:   6
•	Počet pracovníkov, ktorí pôsobili ako členovia komisií pre obhajoby doktorských dizertačných prác:   4 
•	Počet pracovníkov, ktorí pôsobili ako členovia komisií, resp. oponenti v profesorskom konaní na vysokých školách:   -
•	Menný prehľad pracovníkov, ktorí boli menovaní do spoločných odborových komisií pre doktorandské štúdium: Antalová, Hajduk, Chochol, Pittich, Porubčan, Rušin, Svoreň, Zverko, Žižňovský 
•	Menný prehľad pracovníkov, ktorí pôsobili ako členovia vedeckých rád fakúlt a univerzít: Porubčan, Rušin
•	Menný prehľad pracovníkov, ktorí získali vyššiu vedeckú, pedagogickú hodnosť alebo vyšší kvalifikačný stupeň (s uvedením hodnosti/stupňa)
         Drahomír Chochol – vedecká hodnosť DrSc.
         Eduard Pittich – vedecká hodnosť DrSc.
         Augustín Skopal - vedecká hodnosť DrSc.
         Vladimír Porubčan – pedagogická hodnosť docent
5.	Zoznam spoločných pracovísk SAV s vysokými školami  s uvedením stručného popisu  výsledkov spolupráce

Astronomický ústav nemá spoločné pracoviská s vysokými školami.

6.	Iné dôležité informácie k vedeckej výchove a pedagogickej činnosti
      (konkrétne skúsenosti s doktorandským štúdiom)

IV.	Medzinárodná vedecká spolupráca

1.	Aktívne medzinárodné dohody ústavu s uvedením partnerského pracoviska v zahraničí, doby platnosti, náplne a dosiahnutých výsledkov, vrátane publikácií, ktoré zo spolupráce vyplynuli.

Ukrajina: Main Astrophysical Observatory, National Academy of Sciences of 
     Ukraine,  Kijev       
      Doba platnosti : 1/5/2000 – 1/5/2003
      Téma: Lítium na povrchu chladných magnetických CP hviezd
      Výsledky: 5 publikovaných  prác, získavanie nového pozorovacieho materiálu.
 
Rusko: Institut zemnogo magnetizma, ionosferi i rasprostranenia radiovoln, Moskva, 
      Doba platnosti : 2000 – 2002 
      Téma: Fyzika slnečnej koróny z pozorovaní počas úplných zatmení Slnka a z pozorovaní        
                 mimozatmeňovými koronografmi
      Výsledky: 1 publikovaná práca

2.	Aktívne bilaterálne medzinárodné projekty nadväzujúce na medziakademické dohody 
      (MAD) 

Počet projektov : 4
Veľká Británia:  Royal Society, Astrophysics Research Institute, The Liverpool John    Moores University, 1999 - 2001
Projekt: Procesy interakcie v klasických novách a symbiotických hviezdach
Výsledky: 1 publikovaná práca, 2 práce sa  pripravujú na odovzdanie

Taliansko: ISAO (FISBAT), CNR, Bologna,  2001 - 2003
Projekt: Population of meteoroids near the Earth’s orbit and their interaction with the atmosphere.
Výsledky: 2 práce prezentované na medzinárodnej konferencii ”Meteoroids 2001”, (Kiruna,     Švédsko), 1  publikovaná práca  

Taliansko: Istituto Spaziale, CNR, Roma, 2001-2003
Projekt: Effects of nongravitational forces on the orbital energy of comets
Výsledky: použitie výsledkov počítačového modelovania evolúcie dráh telies Jupiterovej rodiny komét na napísanie práce o vplyve rezonancií na dĺžku doby ich transferu na dráhy podobné dráhe kométy Encke. 

Taliansko: Istituto di Fisica Cosmica ed Applicazioni dell'Informatica (IFCAI), CNR, Palermo, 2001- 2003
Projekt: `Subjektívny' čas a jeho matematická štruktúra
Výsledky: 1 práca odovzdaná do tlače

3.	Účasť pracoviska na riešení multilaterálnych projektov medzinárodnej vedecko-tech-nickej spolupráce (MVTS)

a/ Schválené projekty 5. rámcového programu EÚ  a stav uzavretia kontraktov.

Počet projektov : 1

Projekt : “European Solar Magnetism Network 2” 
Program : ”Improving the Human Research Potential and Socio-economical Knowledge Base 1998 - 2002”
Výzva : IHP-RTN-00-2 
Identifikačné číslo návrhu projektu : RTN2-2001-00518
Výsledok evaluačného procesu : 83 zo 100 možných bodov (30/10/2001) 
Kontrakt má byť uzavretý na jar roku 2002 so začiatkom projektu 1/10/2002 a s dobou trvania 3 roky.
Spolupracujúce organizácie: SR - Astronomický ústav SAV a  partnerské organizácie z Holandska, Španielska, Talianska, Nórska, Švédska, Nemecka, Francúzska, ESA (European Space Agency), Českej republiky a Maďarska.

b/ Návrhy projektov 5. rámcového programu EÚ predložené v r. 2001, ktoré sú v štádiu posudzovania (uviesť len názvy projektu v anglickom a slovenskom jazyku a spoluriešiteľské inštitúcie v SR a v zahraničí - len počty podľa krajín).

Počet projektov : 0

c/ Multilaterálne projekty v rámci vedeckých programov EÚ (COST, PECO, INCO, INCO–COPERNICUS, EUREKA, ESPIRIT, PHARE  a iné), vedeckého výboru NATO, UNESCO,  CERN,  IAEA a iné.

Počet projektov :  4

NATO Collaborative Research grant No. 960322  “Physical Processes in Interacting Binaries”, A. Skopal, zahraničný partner Dr. Rovithis – Livaniu, University of Athens, 1999–2001

NATO Collaborative Linkage Grant PST.CLG.976850, ”Structure of Time and Quantum       Computing: Pregeometric/Discrete Space-Time Approach”, M.Saniga, zahraniční partneri    Rosolino Buccheri (IFCAI, CNR, Palermo, Taliansko),  V. Di Gesu (Universita di  Palermo,                          Taliansko), G. Jaroszkiewicz, (Nottingham University, Veľká Británia), W. M. Stuckey, (Elizabethtown College, U.S.A.), 2000-2002

Projekt EOARD SPC 01-4048 “Comparison and Cross-Calibration of Green Line Coronal Data from the Astronomical Institute of the Slovak Academy of Sciences with Measurements from Coronal Stations at Sacramento Peak Observatory (USA), and Mt. Norikura  (Japan)”, V. Rušin, 2001-2002

DFG projekt  436 SLK113/7/0-1 ”Solar Granulation”, A. Kučera, J. Rybák, zahraničný par- tner H. Wohl, Kiepenheuer-Institut fur Sonnenphysik, Freiburg, Nemecko, 2000-2003

d/ Projekty v rámci medzivládnych dohôd o vedecko-technickej spolupráci (Grécko, ČR, Nemecko a iné.).
Počet projektov : 1
Japonsko : Projekt JSPS - SAV  “Observational study of solar activity by using coronographs”, V. Rušin, zahraničný partner T. Sakurai, Norikura Observatory, Japonsko, 2000 – 2002
Výsledky: súčasné pozorovanie zelenej  a červenej koróny na koronálnych staniciach NAO Norikura a Lomnický štít.
K bodom 2. a 3. je bližšie vysvetlenie v Prílohe č. 2.  

4.	Najvýznamnejšie prínosy  MVTS ústavu vyplývajúce z uskutočnenej mobility a riešenia medzinárodných projektov.

Pozri výsledky uvedené pri projekte v bode 3. d/

5.	Členstvo a funkcie v medzinárodných vedeckých spoločnostiach, úniách a národných komitétoch SR.

International Astronomical Union (IAU):
Členstvo: 20 - A. Antalová, A. Hajduk, L. Hric, D. Chochol, I. Kapišinský, Ľ. Klocok, A. Kučera, M. Minarovjech, L. Neslušan, E. Pittich, V. Porubčan, V. Rušin, M. Rybanský, M. Saniga, A. Skopal, J. Svoreň, J. Sýkora, J. Tremko, J. Zverko, J. Žižňovský
Funkcie: 
prezident komisie IAU č. 22 - V. Porubčan
člen OC pracovnej skupiny komisie IAU č.10 pre zatmenia Slnka - V. Rušin
člen pracovnej skupiny komisie IAU č.22 pre spoluprácu profesionálov s amatérmi - V. Porubčan

International Society for the Study of Time:
Členstvo: 1 - M. Saniga

Scientific Committee on Solar-Terrestrial Physics of ICSU (SCOSTEP):
Funkcie: národný reprezentant SR v SCOSTEPe (Sýkora)

COSPAR
Členstvo: 4 - L. Neslušan, E. Pittich, J. Pittichová, J. Svoreň

European Astronomical Society (EAS):
Členstvo: 9 - A. Antalová, L. Hric, D. Chochol, M. Minarovjech, E. Pittich, J. Pittichová,
                      V.  Rušin, J. Sýkora, M. Zboril

International Meteor Organization:
 Členstvo: 1 - V. Porubčan

Joint Organization for Solar Observations (JOSO):
Členstvo:  4 - A. Antalová, A. Kučera, V. Rušin, J. Rybák
Funkcie: viceprezident JOSO - A. Kučera, člen pracovnej komisie WG7 "Solar eclipses" - V. Rušin, člen pracovnej komisie WG2 "Solar instrumentation" - J. Rybák, editori "JOSO Annual Report" - A. Antalová, A. Kučera

American Astronomical Society:
Členstvo: 1 - J. Pittichová
American Geophysical Union:
Členstvo: 1 - V. Rušin

Astronomische Gesellschaft:
Členstvo:  1 - J. Tremko

The Royal Astronomical Society:
Členstvo: 2  – A. Skopal, M. Zboril   

Česká astronomická spoločnosť:
Členstvo: 1 - V. Rušin

California Alumni Association:
Členstvo: 1 - M. Saniga

Národný komitét pre IAU:
Členstvo : 7 - A. Hajduk, A. Neslušan, V. Porubčan, V. Rušin, J. Sýkora, J. Zverko,
                      J. Žižňovský
Funkcie: predseda - J. Zverko, podpredseda - J. Sýkora, tajomník – J. Žižňovský
 
 Národný komitét SCOSTEP:
 Členstvo: 2 – J. Rybák,  J. Sýkora
 Funkcie:  podpredseda : J. Sýkora

 Národný komitét COSPAR:
 Členstvo: 1 – J. Rybák
Komisia pre výskum a mierové využitie kozmu
člen Odbornej rady “Satelitná technika a technológia” : M. Minarovjech
členovia Odbornej rady “Kozmická fyzika”: E. Pittich, J. Rybák

6.	Zastúpenie v edičných radách časopisov v zahraničí.

Astronomy and Astrophysics - J. Zverko
Earth, Moon and Planets - V. Porubčan	                                                                
Astronomical and Astrophysical Transactions - D. Chochol
The Noetic Journal - M. Saniga (Executive Associate Editor)  
Pokroky matematiky, fyziky a astronómie - V.Rušin

7.	Medzinárodné vedecké podujatia, ktoré ústav organizoval alebo sa na ich organizácii podieľal, s vyhodnotením vedeckého a spoločenského prínosu podujatia.

NATO Advanced Research Worshop ”On the Optics of Cosmic Dust”,  16. – 19. november 2001, Bratislava
Medzinárodná konferencia O optike kozmického prachu bola usporiadaná v spolupráci s Fakultou MFI UK Bratislava a US Army Research Laboratory v Adelphi, USA.  Bratislava, 16 – 19. 11. 2001. Zodpovedný pracovník: M. Kocifaj. Konferencia mala veľmi dobrú vedeckú i spoločenskú úroveň a dobre reprezentovala naše pracovisko v danej oblasti výskumu.

8.	Medzinárodné vedecké podujatia, ktoré usporiada ústav v r. 2002 (anglický a slovenský názov podujatia, miesto a termín konania, meno, telefónne číslo a e-mail zodpovedného pracovníka).

NATO Advanced Research Workshop “The Nature of Time: Geometry, Physics & Perception”, (Podstata času : geometria, fyzika a vnímanie), Tatranská Lomnica,  21. – 24. mája 2002,  URL : www.astro.sk/~msaniga/nato_arw, zodpovedný pracovník : M. Saniga,  tel. 052/4467866-8, msaniga@astro.sk 

9.	Počet pracovníkov v programových a organizačných výboroch medzinárodných konferencií.

Počet pracovníkov : 6
JOSO Annual Meeting 2001, 28.-29. september, 2001, Vico Equenze, Taliansko –  A. Kučera 
Meteoroids 2001, 6.-10. august 2001, Kiruna, Švédsko – V. Porubčan
NATO ARW On the Optics of Cosmic Dust, 16.–19. november 2001, Bratislava – M. Kocifaj
Variable stars 2001, 20.-24. august 2001, Odesa, Ukrajina – D. Chochol
NATO ARW The Nature of Time: Geometry, Physics and Perception, 21.-24. máj 2002,              
          Tatranská Lomnica – M. Saniga
International Conference on Variable Star Research, 8.-11. november 2001, Brno –  L. Hric

10. Medzinárodné ocenenia a iné informácie k medzinárodnej vedeckej spolupráci

1.  Pracovníci Astronomického ústavu SAV (Neslušan, Svoreň a Porubčan) v spolupráci s Medzinárodnou bankou dát meteorov v Lunde ukončili novelizáciu databázy orbitálnych a geofyzikálnych parametrov fotografických meteorov. Informácie o databáze boli zverejnené na medzinárodnej konferencii Meteoroids 2001 v Kirune, kde riaditeľ Medzinárodnej databanky oficiálne oznámil presun tejto databanky na Oddelenie medziplanetárnej hmoty Astronomického ústavu SAV v Bratislave pod vedením Doc. RNDr. V. Porubčana, DrSc., terajšieho prezidenta Komisie Medzinárodnej astronomickej únie pre meteory, meteority a medziplanetárny prach. Tento fakt možno považovať za veľmi významné uznanie výsledkov Astronomického ústavu SAV.

2. Pomenovanie asteroidu č. 11 657 názvom Antonhajduk (MPC, III, 2001)

3. Predseda sekcií "Solar Instrumentation" a "Posters" na Eurokonferencii, "Solar  Cycle and Space Weather, Vico Equense, Italy,  24.-29. septembra 2001 (A. Kučera)

4. Pracovníci na dlhodobých štipendijných a pracovných pobytoch (viac ako 60 dní) v zahraničí v rámci individuálnych kontraktov: J. Pittichová,  M. Saniga, M. Zboril.

Prehľad údajov o medzinárodnej vedeckej spolupráci je uvedený v Prílohe č. 5

V.	Spolupráca s vysokými školami, inými domácimi výskumnými inštitúciami a s hospodárskou sférou pri riešení výskumných úloh 

1.	Prehľad vysokých škôl (fakúlt) a výsledkov spolupráce
2.	Prehľad inštitúcií a výsledkov spolupráce vrátane prípadného finančného efektu
3.	Spolupráca s hospodárskou sférou  (napr. pripravované spoločné projekty,  členstvo v dozorných radách,  prenos technológií do praxe a pod.)

•	Výskumný ústav jadrových elektrární a.s. Trnava
      Environment- Centrum bioštatistiky , Nitra
      Spolupráca na projekte: “Komplexné hodnotenie stavu životného prostredia v okolí   
      jadrových elektrární” (Klocok, Rybanský).

•	Slovenské elektrárne, a.s. Bratislava
      Klocok, Ľ., Rybanský, M.: Možné účinky slnečnej aktivity na elektrické rozvodné siete. 
      Štúdia,  Tatranská Lomnica, september 2001.

4.	Účasť na výstavách a jej zhodnotenie

VI.  Aktivity pre vládu SR, Národnú radu SR, ústredné orgány štátnej správy SR a iné organizácie

1.	Prehľad aktuálnych spoločenských problémov, ktoré riešilo  pracovisko v spolupráci      s  vládnymi a parlamentnými  orgánmi alebo pre ich potrebu

2.	Členstvo v poradných zboroch vlády SR, Národnej rady SR, prezidentskej kancelárie a    
      pod. 
•	delegát vlády SR v Global Science Forum OECD (Zverko)
•	člen Rady Agentúry pre podporu vedy a techniky za SAV (Zverko)

3.	Expertízna činnosť a iné služby pre štátnu správu a miestne samosprávne orgány
•	Člen stálej “Komisie ministra školstva pre pravidelné zhodnocovanie stavu infraštruktúry výskumu a vývoja” (Rušin)

VII.	Aktivity v orgánoch SAV

1.	Členstvo vo vedeckých kolégiách SAV

Vedecké kolégium pre vedy o Zemi a vesmíre: 
Porubčan - tajomník,  
Rušin,  Sýkora,  Zverko - členovia

2.	Členstvo vo Výbore Rady vedcov SAV,  VEGA a pod.

       Predsedníctvo VEGA: 
       Svoreň - člen

Komisia VEGA č.3 pre vedy o Zemi a vesmíre: 
Svoreň – predseda
Kučera,  Žižňovský - členovia

3.	Členstvo v komisiách Predsedníctva SAV

       Komisia Predsedníctva SAV spoločnú výpočtovú techniku a počítačovú sieť:
       Rušin – predseda
       Komžík – člen
 
       Akreditačná komisia SAV: 
       Rušin – predseda
       Porubčan - člen

       Akreditačná subkomisia Predsedníctva SAV pre vedy o Zemi a vesmíre: 
       Porubčan - predseda
       
       Komisia Predsedníctva SAV  pre nákup drahých prístrojov:
       Rušin - predseda
       Komisia Predsedníctva SAV pre zahraničné styky:
       Rušin - člen

       Porota pre udeľovanie medzinárodných cien SAV: 
       Porubčan - člen

VIII.	Vedecko-organizačné a popularizačné aktivity; ceny a vyznamenania

1.	Vedecko-popularizačná činnosť (počet monografií, prednášok, príspevkov v tlači,  rozhlase, televízii a pod.) 

      Prednášky .................... 56
Články ......................... 28
Rozhlas ........................ 11
Televízia ...................... 19

      Vedenie stálej rubriky v Podtatranských novinách (Bendík) – spolu 97 príspevkov.
      Zorganizovanie tlačovej besedy o výsledkoch  práce Astronomického ústavu.
      Vypracovanie 3 odborných posudkov na programy pre planetárium  (Rušin).

V priebehu roka 2001 navštívilo pracoviská Astronomického ústavu vyše 700 návštevní-kov najmä v rámci exkurzií základných, stredných škôl a univerzít.

Astronomický ústav poskytuje svoj sever pre potreby popularizácie astronómie v rámci Slovenskej astronomickej spoločnosti pri SAV a vystavuje na svojej webovej stránke seriál “Žatvy objavov” dr. J. Grygara. 

2.	Usporiadanie domácich vedeckých podujatí (vrátane kurzov a škôl), s uvedením názvu podujatia, dátumu a miesta  konania a počtu domácich a zahraničných účastníkov

Usporiadanie odborného seminára k 100. výročiu narodenia dr. Antonína Bečvářa,
zakladateľa observatória na Skalnatom Plese:
1. júna 2001 na Skalnatom Plese (odhalenie pamätnej tabule) a  v Starej Lesnej (prednáš-ky a otvorenie výstavy).
Černáková, Hric, Hubačová, Porubčan, Zverko, Žižňovský - členovia organizačného 
výboru.
Účasť:  50 účastníkov zo Slovenska, 6 z Čiech.

3.	Členstvo v organizačných výboroch domácich vedeckých podujatí, s uvedením názvu podujatia, dátumu a miesta konania

16.	celoštátny slnečný seminár, 3. – 7. júna  2002, Turčianske Teplice: 
Rybák – člen SOC
 
4.	Domáce vyznamenania a ceny za vedeckú a inú činnosť a iné dôležité informácie k vedecko-organizačným a  popularizačným aktivitám (uviesť konkrétne)

5.	Členstvo v redakčných radách domácich časopisov

Contributions of the Astronomical Observatory Skalnaté Pleso: 
Zverko –  do 30. 6. 2001 vedecký redaktor, od 1. 7. 2001 člen redakčnej rady
Svoreň –  do 30. 6. 2001  výkonný redaktor, od 1. 7. 2001 vedecký redaktor
Komžík – od 1. 7. 2001 výkonný redaktor
Kučera, Porubčan – členovia redakčnej rady
Antalová, Chochol – do 30. 6. 2001 členovia redakčnej rady
Sýkora – od 1. 7. 2001 člen redakčnej rady 

Acta Astronomica et Geophysica: 
Porubčan – člen redakčnej rady

Meteorické správy SAS: 
Porubčan – predseda redakčnej rady
Hajduk, Svoreň – členovia redakčnej rady 

Kozmos: 
Rybanský – predseda redakčnej rady
Hric, Chochol, Svoreň,  Zverko – členovia redakčnej rady

Astronomická ročenka: 
Pittich – editor

Astronomický cirkulár SAS: 
Svoreň – editor do 20.  9. 2001
Husárik – editor od 21. 9. 2001

6.	Činnosť v domácich vedeckých spoločnostiach

Výkonný výbor  Rady vedeckých spoločností:
Rušin – člen

Slovenská astronomická spoločnosť pri SAV:
Porubčan – predseda
Hric - vedecký tajomník a  predseda Stelárnej sekcie,
Žižňovský – hospodár
Klocok, Rušin – členovia Hlavného výboru
Rybák - predseda Slnečnej sekcie,
Pribulla - predseda odbočky v Tatranskej Lomnici
Pittich – predseda Terminologickej komisie

IX.	Činnosť knižnično-informačného pracoviska

1.	Uviesť, či ide o knižnicu alebo základné informačné stredisko, s akým počtom pracovníkov prepočítaných na plný úväzok

Základné informačné stredisko (ZIS) zamestnáva 3 pracovníkov na celkový uväzok 1,2.

2.	Prehľad poskytovaných knižnično-informačných služieb (rešerše, výpožičky, reprografie a pod.)

ZIS poskytovalo služby vo forme výpožičiek a xerokópií článkov v rámci MVS. Napĺňala sa databáza ASEP a ISIS. Rozoslalo sa 448 výtlačkov časopisu “Contributions of the Astronomical Observatory Skalanté Pleso (CAOSP)” (Vol.31, No.1, 2).
      Je zabezpečený on-line prístup do časti katalógu KKF  prostredníctvom CDS/ISIS a       
      Websis (Komžík).
      Časopis CAOSP je prístupný aj v elektronickej forme (abstrakty: HTML, full-text: Post- 
      Script, PDF) na http://www.astro.sk/caosp.html a taktiež v rámci ADS, Harvard, USA.

3.	Najdôležitejšie publikácie knižnice (bibliografie, príručky, prehľady, bulletiny a pod.)

ZIS nevydalo samostatné publikácie ani iné materiály.

4.	Stav knižničných fondov (počet titulov dochádzajúcich periodík, počet dizertácií, fotodo-kumentov a pod.)

V roku 2001 dosiahol počet kníh 9776. Novozaevidovaných bolo 58, z ktorých 2 sa získali výmenou, 47 ks darom a 9 kúpou. Získalo sa 6 CD ROM, z toho 2 výmenou, 1 darom a 3 kúpou. Získalo sa  51 titulov časopisov, z toho 12 kúpou (3 z ČR, jeden domáci), 27 výmenou, 10 darom, 2 v elektronickej forme. Zaevidovala sa 1 dizertačná práca.

X.	Hospodárenie organizácie

1.	Rozpočtové organizácie SAV
a)	Výdavky RO SAV
v tis. Sk
Kategória	Posledný 
upravený 
rozpočet r. 2001	Čerpanie
k 31.12.2001
celkom	z toho:	
			z rozpočtu	z mimoroz.
zdrojov	
Výdavky celkom	      15 091	       15 104	      15 091	          13	
z toho:					
- kapitálové výdavky	           884	            884	           884	            -	
- bežné výdavky	      14 207	       14 220 	      14 207	          13	
z toho:					
- mzdové výdavky	        7 424	         7 424	        7 424	            - 	
- odvody do poisťovní a NÚP	        2 927	         2 927	        2 927	            -	
- tovary a ďalšie služby	        2 608	         2 621	        2 608	          13 	
z toho:					
- výdavky na projekty
 (VEGA, VTP, ŠO, MVTP)	           803	            803	           803	            -	
- výdavky na periodickú tlač	             38	              38              	             38	            -	
- transfery na vedeckú výchovu	           407    	            407	           407	            -	

b)	Príjmy RO SAV

v tis. Sk
Kategória	Posledný upravený
rozpočet r. 2001	Plnenie
k 31.12.2001	
Príjmy celkom:	              189	             205	
z toho:			
rozpočtované príjmy (účet 19)			
z toho:			
- príjmy za nájomné	              189	             205	
mimorozpočtové príjmy (účet 780)			

Rozpočtové organizácie

1)	Podiel: Celkové pridelené prostriedky zo štátneho rozpočtu + mimorozpočtové zdroje   =   296  tis.  Sk
prepočítaný počet pracovníkov organizácie

2)	Podiel: Celkové pridelené prostriedky zo štátneho rozpočtu + mimorozpočtové zdroje    =   583  tis. Sk
prepočítaný počet vedeckých pracovníkov organizácie

XI.    Nadácie a fondy pri pracovisku   
(s uvedením názvu, zamerania, hospodárenie v roku 2001)
Ústav nemá nadácie ani fondy.

XII.	Iné významné činnosti pracoviska

Bol podaný návrh na účasť v projekte Aristarchos (2,3 m ďalekohľad v Grécku), pričom možným vkladom by bol spektrograf zhotovený v rámci projektu Trvale udržateľného rozvoja financovaného z deblokácií dlhu Ruskej federácie. V štádiu prípravy a odsúhlasenia projektov sú tiež návrhy na stavbu 0,53-m koronografu a 1,2-m zrkadlového ďalekohľadu financované z rovnakého zdroja. 

XIII.	Závažné problémy pracoviska a podnety pre činnosť SAV

Astronomický ústav SAV dlhodobo zápasí s nedostatkom bežných finančných prostriedkov čo sa prejavuje aj v stále sa zhoršujúcom stave budov všetkých pracovísk. Z tohto dôvodu koncom roka 2001 Astronomický ústav SAV spolu s Ústavom experimentálnej fyziky SAV predložili spoločnú požiadavku dlhodobého charakteru na mimoriadny prídel finančných prostriedkov na údržbu pre spoločné pracovisko na Lomnickom štíte.

Druhým závažným problémom je vykurovanie budovy v Starej Lesnej. Opláštenie budovy s veľkou tepelnou priepustnosťou a technicky zastaralá kotolňa spôsobujú, že pri veľkých finančných nákladoch je budova trvale podchladená. V blízkej budúcnosti bude potrebné problém riešiť zavedením lokálneho plynového kúrenia. Vzhľadom na vysokú účinnosť dnes vyrábaných kotlov sa táto investícia vráti v priebehu niekoľkých rokov.

Správu o činnosti  Astronomického ústavu SAV spracovali: 
Ján Svoreň 
Jozef Žižňovský – kapitolu  VIII. a prílohu 3
Ján Rybák – kapitoly IV.,  IX. a prílohu 5
Margita Hubačová - kapitolu X
 
Tel.:  052 – 4467 866
 Fax : 052 – 4467 656
 E-mail: astrinst@ta3.sk